Roy Carroll

Roy Carroll (født 30. september 1977 i Enniskillen, Fermanagh, Nord-Irland) er en nordirsk fotballspiller som spiller for den nordirske klubben Linfield.Han har spilt for fem engelske og en skotsk klubb. 
Carroll har spilt over 40 landskamper for Nord-Irland.


== Biografi ==


=== Klubblag ===
Roy Carroll startet sin profesjonelle fotballkarriere i Hull City den 7. september 1995, og han spilte 23 ligakamper for Hull i 1995/96-sesongen. I den påfølgende sesongen spilte han også 23 ligakamper for the Tigers før han ble solgt for £350 000 til Wigan Athletic den 16. april 1997. Han debuterte for Wigan i en ligacupkamp mot Chesterfield den 26. august 1997, mens han fikk sin ligadebut for the Latics den 30. august 1997 da Wigan tapte 3-0 for Bristol City. Totalt spilte Caroll 29 ligakamper og 5 cupkamper i 1997/98-sesongen, mens han i 1998/99-sesongen fikk bokført 43 ligakamper og 13 cupkamper for Wigan. I de to påfølgende sesongene ble det først 34 ligakamper og 7 cupkamper i 1999/00-sesongen, og deretter 29 ligakamper og 4 cupkamper i 2000/01-sesongen for klubben fra Stor-Manchester.
Den 27. juli 2001 ble Roy Carroll solgt til Manchester United for £2 500 000, og han debuterte for United, og i Premier League, den 26. august 2001 i en kamp mot Aston Villa. I sin første sesong for the Red Devils spilte han 7 ligakamper og 3 cupkamper, mens han i 2002/03-sesongen endte på 10 ligakamper og 6 cupkamper. Deretter ble det 6 ligakamper og 6 cupkamper i 2003/04-sesongen, mens han i 2004/05-sesongen fikk bokført 26 ligakamper og 8 cupkamper for klubben fra Manchester. 
I denne sesongen, i en kamp mot Tottenham Hotspur den 4. januar 2005, slapp han et enkelt skudd, vippet det over seg selv og inn i målet. Han kastet seg etter og fikk slått ballen ut igjen. Siden dommeren ikke kunne se hvorvidt ballen var inne, og Carrolls egen kropp ødela linjemannens synsvinkel, ble det ikke dømt mål. Senere kunne foto vise at ballen hadde vært vel en meter inne i målet. Selv om han greide å «redde» målet, førte tabben til at han ble satt ut av laget for en periode.
I mai 2005 gikk Carrolls kontrakt med United ut, og 15. juni 2005 signerte han for West Ham United. Han debuterte for West Ham 13. august 2005 da de slo Blackburn Rovers 3-1 i en ligakamp, og totalt spilte han 19 ligakamper for the Hammers i 2005/06-sesongen. I den neste sesongen ble det 12 ligakamper og 4 cupkamper for klubben fra London før han den 7. juli 2007 skrev under en 1-årskontrakt med den skotske klubben Rangers. Carroll debuterte for the Gers 26. september 2007 i en ligacupkamp mot East Fife, men det ble ikke flere kamper i Rangers på Carroll, og 31. januar 2008signerte han en korttidskontrakt med Derby County. Han debuterte for Derby 2. februar 2008 i en ligakamp mot Birmingham City.


== Landslaget ==
Han ble tatt ut i Nord-Irlands EM-tropp til EM i Frankrike 2016.


== Karriere som spiller ==


=== Klubblag ===


=== Landslagskarriere for Nord-Irland ===
Fotnote

1 Nord-Irland sitt resultat er alltid nevnt først.


== Referanser ==


== Kilder ==
Rollin, Glenda & Rollin, Jack: SKYSPORTS FOOTBALL YEARBOOK 2008-09 (side 467 og 925).  Headline Book Publishing, London. ISBN 978-0-7553-1820-9


== Eksterne lenker ==
(en) Roy Carroll – FIFA 
(en) Roy Carroll – UEFA 
(en) Roy Carroll – Transfermarkt 
(en) Roy Carroll – national-football-teams.com 
(en) Roy Carroll – WorldFootball.net 
(en) Roy Carroll – Soccerbase.com 
(en) Roy Carroll – FootballDatabase.eu 
(en) Roy Carroll – Soccerway 
(en) Roy Carroll – EU-Football.info 
(en) Roy Carroll – FBref